**Ministru kabineta rīkojuma projekta “Grozījums Ministru kabineta 2020. gada 24. novembra rīkojumā Nr. 671 “Par apropriācijas pārdali”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību aktu projektu anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta “Grozījums Ministru kabineta 2020. gada 24. novembra rīkojumā Nr. 671 “Par apropriācijas pārdali”” (turpmāk – projekts) mērķis ir efektīva valsts budžeta līdzekļu izlietošana, paredzot redakcionāli grozīt no Saeimas budžetā ietaupītajiem līdzekļiem uz Veselības ministrijas budžeta apakšprogrammām pārdalītā finansējuma valsts sabiedrībai ar ierobežotu atbildību “Bērnu klīniskā universitātes slimnīca” izlietojuma mērķi, lai, noslēdzoties iepirkuma procesam saistībā ar ultrasonogrāfijas iekārtu iegādi, varētu iegādāties maksimāli lielāku iekārtu skaitu.  Projekts stājas spēkā tā parakstīšanas brīdī atbilstoši Oficiālo publikāciju un tiesiskās informācijas likuma 7.panta trešajā daļā noteiktajam. |

|  |  |  |
| --- | --- | --- |
| **I. Tiesību aktu projektu izstrādes nepieciešamība** | | |
| 1. | Pamatojums | Likuma par budžetu un finanšu vadību 9.panta piecpadsmitā daļa nosaka, ka finanšu ministram ir tiesības veikt apropriācijas pārdali starp ministrijām un citām centrālajām valsts iestādēm, tai skaitā funkciju pārdales vai strukturālo reformu gadījumos, ja ir pieņemts Ministru kabineta lēmums un Saeima ar atsevišķu lēmumu piekritusi šādai pārdalei.  Saeima, pamatojoties uz Ministru kabineta 2020.gada 24. novembra rīkojumu Nr. 671 “Par apropriācijas pārdali”, 2020.gada 3.decembrī nolēma piekrist likumā “Par valsts budžetu 2020. gadam” noteiktās apropriācijas pārdalei no Saeimas budžeta programmas 01.00.00 “Saeimas darbības nodrošināšana” 2 610 000 *euro* apmērā uz šādām Veselības ministrijas budžeta apakšprogrammām:  1. 33.03.00 “Kompensējamo medikamentu un materiālu apmaksāšana” 1 400 752 *euro* inovatīviem medikamentiem onkoloģijas un sirds un asinsvadu slimību pacientiem;  2. 33.18.00 “Plānveida stacionāro veselības aprūpes pakalpojumu nodrošināšana” 1 209 248 *euro*, tai skaitā:  2.1. valsts sabiedrībai ar ierobežotu atbildību “Nacionālais rehabilitācijas centrs “Vaivari”” 519 248 *euro* saistību dzēšanai par iegādāto robotizēto gaitas treniņa ierīci “Lokomat Pro”;  2.2. valsts sabiedrībai ar ierobežotu atbildību “Bērnu klīniskā universitātes slimnīca” 690 000 *euro*četru ultrasonogrāfijas iekārtu iegādei.  Ministru kabineta rīkojuma projekts “Grozījums Ministru kabineta 2020. gada 24. novembra rīkojumā Nr. 671 “Par apropriācijas pārdali”” sagatavots, pamatojoties uz Saeimas Prezidija 2020. gada 3. decembra lēmumu “Par Saeimas Prezidija piekrišanu likumā “Par valsts budžetu 2020. gadam” noteiktās apropriācijas pārdalei”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz Saeimas atbalstīto likumā “Par valsts budžetu 2020. gadam” noteiktās apropriācijas pārdali no Saeimas budžeta programmas 01.00.00 “Saeimas darbības nodrošināšana” uz Veselības ministrijas budžeta apakšprogrammām, valsts sabiedrība ar ierobežotu atbildību “Bērnu klīniskā universitātes slimnīca” ir informējusi, ka iepirkuma process saistībā ar ultrasonogrāfijas iekārtu iegādi vēl nav noslēdzies, tādēļ šobrīd nevar precīzi noteikt potenciāli iegādājamo iekārtu skaitu, tādēļ lūdz izskatīt iespēju veikt grozījumu Ministru kabineta 2020.gada 24.novembra rīkojumā Nr.671 “Par apropriācijas pārdali”, izsakot 1.2.2.apakšpunktu šādā redakcijā “1.2.2. valsts sabiedrībai ar ierobežotu atbildību “Bērnu klīniskā universitātes slimnīca” 690 000 *euro* ultrasonogrāfijas iekārtu iegādei”, kā arī lūgt Saeimu veikt attiecīgas izmaiņas pieņemtajā lēmumā. |
| 3. | Projekta izstrādē iesaistītās institūcijas un publiskas personas kapitālsabiedrības | Nav |
| 4. | Cita informācija | Nav |

|  |  |
| --- | --- |
| **II. Tiesību aktu projektu ietekme uz sabiedrību, tautsaimniecības attīstību un administratīvo slogu** |  |
| Projekts šo jomu neskar |  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību aktu projektu ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību aktu projektu atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Saeima, Veselības ministrija un Finanšu ministrija |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Finanšu ministrs J. Reirs

Adijāne 67095437

[zane.adijane@fm.gov.lv](mailto:zane.adijane@fm.gov.lv)